钦定古今图书集成/明伦汇编/氏族典/第178卷 > 田福
## 钦定古今图书集成/明伦汇编/氏族典/第178卷 > 田福

按《鹿邑县志》：“福字君寿，性纯朴，勤学，读书每至夜半，
虽盛寒暑不辍。尝得遗金百两，即瘗之不取。贡入太
学，授泽州判官，有善政。及入，擢御史，巡按四川，发奸
擿伏，吏惊若神。有一府官求荐，馈送数百金。福闻于
朝，求荐者抵重罪。所至以能声著，人谓之真御史云。
后以疾请告，赐绣衣建坊。卒年六十有四。”